Veden er særdeles hard og tung og er blitt brukt til å lage blant annet spydskaft, hjuleiker og håndtak til verktøy. Vårkornell blir ofte plantet som prydbusk. Fruktene kalles kornellkirsebær. De er sure, men selges på markedene i Øst-Europa og Tyrkia. De blir også syltet og brukt til å lage brennevin. Arten er funnet forvillet noen få steder i Norge, men det dreier seg om gjenstående planter fra hager. Den ser ikke ut til å kunne formere seg i norsk klima.